cyanic-selkie/wikianc huggingface dataset:
สตาเดีย
พัฒนาการ
Project Stream เป็นสัญญาณแรกที่กูเกิลได้ประกาศให้ความสนใจในผลิตภัณฑ์วิดีโอเกม ก่อนหน้านี้ ทางบริษัทเคยมีข่าวลือว่ากำลังทำโครงการเยติตั้งแต่ปี พ.ศ. 2559 Google ได้ว่าจ้างผู้บริหารอุตสาหกรรมเกมฟิลล์ แฮริสัน และได้รับการว่าจ้างจากผู้พัฒนาระหว่างกิจกรรมอุตสาหกรรมในปี พ.ศ. 2561 ความแตกต่างหลักของ Project Stream จากบริการที่ผ่านมาเช่น OnLive, GeForce Now และ PlayStation Now คือความสามารถในการทำงานในเบราว์เซอร์ Chrome บนเดสก์ท็อปใด ๆ The service uses AMD Radeon graphics hardware.
กูเกิลประกาศให้บริการในเดือนตุลาคม พ.ศ. 2561 ต่อมาไม่นานได้เปิดคำเชิญไปยังผู้ทดสอบเบต้าด้วยการเข้าถึง  Assassin's Creed Odyssey  ผู้เล่นสามารถสมัครเพื่อเข้าถึงการทดสอบและผู้ที่มีความเร็วอินเทอร์เน็ตขั้นต่ำสามารถเล่นเกมได้ในเบราว์เซอร์โครม ผู้ที่เข้าร่วมจะได้รับสำเนาของเกมฟรีเมื่อเบต้าหมดอายุ
ได้รับการประกาศอย่างเป็นทางการระหว่างคำปาศรัยสำคัญของกูเกิลในปี พ.ศ. 2562 ที่งาน Game Developers Conference เมื่อเดือนมีนาคม พ.ศ. 2562 โดยที่ เจดย์ เรย์มอนด์ เป็นหัวหน้าผู้พัฒนา
ก่อนวางจำหน่าย
ในช่วงเบต้าบริการได้รับการตอบรับในด้านบวกจากผู้ที่ร่วมการทดสอบอย่างเกินความคาดหมาย|Verge preview|Polygon preview|Ars T preview}} และทำให้การสตรีมเกมเป็นทางเลือกที่ใช้แทนเกมพีซีได้ ผู้ตรวจสอบรายงานว่าบริการสตรีมมิ่งมีความล่าช้าต่ำและให้ความรู้สึกราวกับว่ากำลังเล่นเกมในเครื่อง ทั้งนี้ ผลที่ได้รับย่อมขึ้นอยู่กับความเร็วของไวไฟและความละเอียดของหน้าจอ จากการทดสอบโดยThe Verge หากใช้อินเทอร์เน็ตแบบมีสาย จะไม่มีปัญหาในเรื่องความลื่นไหลในการเล่นเกมเลย แต่จะมีการกระตุกบ้างหากใช้อินเทอร์เน็ตที่มีผู้ใช้มาก อย่างไรก็ตามแม้จะใช้การเชื่อมต่อผ่านสาย แต่สตรีมก็ไม่ได้มีความละเอียด 4K และบางครั้งก็ขาดหายบ้างเมื่อใช้การบีบอัดข้อมูล ผู้ร่วมทดสอบรายงานว่าจะได้รับประสบการณ์ที่ดีที่สุดหากใช้โครมบุ้ค พิเซล ของ กูเกิลเอง Polygon พบการบีบอัดเสียงของบริการที่เห็นได้ชัดเจน
Ars Technica ตั้งข้อสังเกตว่าลำดับการลงชื่อเข้าใช้ของ Project Stream นั้นง่ายกว่าบริการอื่น ๆ
อ้างอิง
บันทึกย่อ
อ้างอิง
ลัทธิเหนือจริง
ลัทธิเหนือจริง หรือ เซอร์เรียลลิซึม (Surrealism) เป็น “ลัทธิ” หรือ “ขบวนการ” ทางวรรณศิลป์และทัศนศิลป์ที่เกิดขึ้นในฝรั่งเศสช่วงหลังสงครามโลกครั้งที่หนึ่ง อ็องเดร เบรอตง (Andre Breton) เข้าร่วมเป็นสมาชิกกลุ่มดาดา (Dadaism) ที่มีเป้าหมายใช้ความก้าวร้าวรุนแรงเพื่อต่อต้านสงคราม ต่อต้านค่านิยมของชนชั้นกลางทุกชนิดรวมทั้งคริสต์ศาสนา ต้องการทำลายขนบประเพณีที่ชนชั้นกลางสะสมไว้รวมทั้งศิลปวรรณคดีด้วย หลังจากร่วมทำกิจกรรมกับกลุ่มดาดาอยู่ระยะหนึ่ง เบรอตงกับเพื่อนก็แยกตัวออกมาตั้งกลุ่มใหม่ คือ กลุ่มเซอร์เรียลลิซึม ซึ่งยังรับเอาความก้าวร้าวมุ่งทำลายค่านิยมของชนชั้นกลางของดาดามาเป็นฐานแต่มุ่งสร้างค่านิยมใหม่
เอกลักษณ์ของเซอร์เรียลลิซึม
เอกลักษณ์ของศิลปะเซอร์เรียลลิซึมก็คือการใช้สิ่งที่เรียกว่า ความบังเอิญ (Chance) มาเป็นส่วนหนึ่งในการนำเสนอผลงานโดยเฉพาะการหยิบเอาสิ่งของสองอย่างหรือมากกว่านั้นซึ่งไม่มีความเกี่ยวข้องกันมาวางไว้ด้วยกัน เหมือนเป็นการพบกันโดยบังเอิญที่ก่อให้เกิดความหมาย แม้แต่ละอย่างจะไม่มีความเกี่ยวเนื่องกันเลย แต่เมื่อมาอยู่ร่วมกันในพื้นที่เดียวกัน ก็ย่อมจะกระตุ้นให้ผู้ชมเกิดจินตนาการและความรู้สึกถึงเอกภาพแบบใหม่ ซึ่งไม่ขึ้นกับเหตุผลหรือตรรกะใด ๆ ในโลกกายภาพ รูปแบบผลงานศิลปะจะใช้วิธีการนำเอาสิ่งที่เป็นสภาวะปกติวิสัยตั้งแต่ 2 สิ่งที่ดูเข้ากันไม่ได้มาจัดร่วมประกอบกัน และแต่งเติมผสมผสานให้ดูเป็นสิ่งเดียวกันอย่างกลมกลืน รวมถึงการเชื่อมโยงความรู้สึกสัมผัสและประสบการณ์ทางการเห็นให้สอดคล้องกับความคิด เชื่อมโยงให้เป็นเรื่องใหม่
จุดเริ่มต้นของเซอร์เรียลลิซึม
ก่อตั้งขึ้นในช่วงหลังสงครามโลกครั้งที่ 1 ในปี พ.ศ. 2459 ซึ่งพัฒนาต่อเนื่องมาจากกลุ่มดาดา โดยในปี พ.ศ. 2465 สมาชิกในกลุ่มดาดาได้แยกตัวออกไปและรวมกันใหม่อีกครั้งที่กรุงปารีส ประเทศฝรั่งเศส จากการแถลงการณ์อย่างเป็นทางการเป็นลายลักษณ์อักษรชื่อว่า แถลงการณ์เซอร์เรียลลิซึม (Manifeste du Surrealisme) โดยเบรอตง ได้รับการเผยแพร่เมื่อปี พ.ศ. 2467 โดยนับเอาจากการรวมตัวกันของบรรดาผู้จัดทำวรรณกรรมที่พวกเซอร์เรียลลิสต์เป็นกองบรรณาธิการ ซึ่งตอนนั้นวารสารฉบับนี้ยังคงเป็นส่วนหนึ่งของดาดาในฝรั่งเศสอันเป็นทัศนะเดียวกับที่วอลเทอร์ เบนจามิน ได้เสนอไว้ในบทความ Surrealism: The Last Snapshot of the European Intelligentssia ซึ่งเนื้อหาสำคัญในแถลงการณ์ คือ การขบถต่อค่านิยมของชนชั้นกลางตลอดจนขนบและกฎเกณฑ์ทุกชนิดเพื่อให้ได้มาซึ่งเสรีภาพในการแสดงออกซึ่ง “ตัวตนภายใน” หรือ “ความคิดบริสุทธิ์” หรือ “จิตไร้สำนึก” ที่ถูกเก็บกดไว้ต้องการแสวงหรือบรรลุถึงความจริงสูงสุดอันเกิดจากการผสานรวมของความฝันกับความจริงแห่งโลกภายนอก กล่าวคือ ต้องการแสดงออกซึ่งความรู้สึกนึกคิดภายในออกมาอย่างเสรีในทุกรูปแบบ โดยปราศจากการควบคุมใด ๆ ทั้งสิ้น
อ็องเดร เบรอตง เป็นผู้ริเริ่มเผยแพร่แนวคิดของกลุ่มเซอร์เรียลลิซึม เขาเคยเป็นนักเรียนแพทย์ในช่วงสงครามโลกครั้งที่หนึ่ง ซึ่งทำให้ได้มีโอกาสศึกษาแนวคิดของซิกมันด์ ฟรอยด์ (Sigmund Freud) ที่เซอร์เรียลลิซึมต่างเห็นว่า ทฤษฎีเกี่ยวกับจิตไร้สำนึกของฟรอยด์มีความสำคัญยิ่งต่อชีวิตและการเปลี่ยนแปลงวัฒนธรรมของมนุษย์ เบรอตงและพรรคพวกได้นำเอาวิธีการเชื่อมโยงเสรี (Free association) ของฟรอยด์มาประยุกต์ใช้กับศิลปะ โดยให้ศิลปินวาดรูปหรือเขียนสิ่งที่ลอยเข้ามาในความคิดโดยไม่ต้องสนใจเหตุผลตรรกะใด ๆ งานศิลปะของเซอร์เรียลลิซึมจึงเป็นทั้งเนื้อหาและสัญลักษณ์ต่าง ๆ ที่ผุดบังเกิดจากจิตไร้สำนึก (หรือกล่าวอีกนัยหนึ่งคือ เป็นการสร้างสรรค์จากโลกภายในของศิลปินและโลกที่อยู่เหนือกฎเกณฑ์ของโลกกายภาพ)
สิ่งที่ทำให้เซอร์เรียลลิซึมแตกต่างจากกลุ่มที่ไม่นิยมเหตุผลจิตสำนึกอย่างดาดา
หลุยส์ อารากง (Louis Aragon) หนึ่งในแกนนำคนสำคัญเสนอว่า แนวคิดและวาทกรรมของเซอร์เรียลลิซึมนั้นเป็นผลผลิตที่เกิดจากเวลา ความแตกต่างในแง่นี้คือ เซอร์เรียลลิซึมเป็นกลุ่มที่เริ่มต้นระหว่างสงครามโลกครั้งที่ 1 และ 2 เรียกว่าเป็นขบวนการเคลื่อนไหวทางปรัชญาศิลปะ ที่แทรกตัวขึ้นมาท่ามกลางความวุ่นวายหายนะของอารยธรรม และเซอร์เรียลลิซึมต่อต้านความจริงที่เรารับมาจากการไตร่ตรองขนบคิดหาเหตุผล จนถึงองค์ความรู้ทางวิทยาศาสตร์ หรือปรัชญาแนวปฏิฐานนิยมด้วยว่า ความจริงเหล่านี้เป็นเพียงความจริงชั้นสองซึ่งไม่สลักสำคัญ หรือไม่อาจเปลี่ยนแปลงและแก้ไขปัญหาใหญ่ ๆ ของมนุษยชาติ พวกเซอร์เรียลลิซึมจึงมองว่าสงครามที่พรากชีวิตคนนับล้านภายในระยะเวลาไม่กี่ปีเป็นผลมาจากระบบคิดหรือจิตสำนึกที่เป็นใหญ่เหนือมนุษย์ ดังนั้นหนทางเดียวที่จะหลีกเลี่ยงมิให้เกิดสงครามซ้ำรอย ก็จำเป็นอย่างยิ่งที่จะต้องสำรวจหาเส้นทางใหม่ (ที่ดาดาได้เริ่มไว้) ซึ่งพวกเซอร์เรียลลิซึมพบว่ามันอยู่ในห้วงความฝัน หรือดำรงอยู่ในนิยามที่จิตสำนึกและเหตุผลของเราหลับใหล
ซัมซุง กาแลคซีเอส 7
ซัมซุง กาแลคซีเอส 7 (Samsung Galaxy S7; ชื่อรหัส Project Lucky ) เป็นสมาร์ตโฟน ผลิตโดยซัมซุง เปิดตัวครั้งแรกเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน และวางจำหน่ายในยุโรปและอเมริกาเหนือเมื่อวันที่ 11 มีนาคม ปีเดียวกัน ซัมซุง กาแลคซีเอส 7 มีสองรุ่นคือ รุ่นปกติและรุ่น Edge (ขอบจอโค้งทั้งสองข้าง) ซัมซุง กาแลคซีเอส 7 มีการปรับปรุงจากรุ่นก่อน เช่น เพิ่มความจุแบตเตอรี, กันน้ำกันฝุ่นตามมาตรฐาน IP68, รองรับไมโครเอสดีการ์ด, ปรับปรุงกล้องโดยใช้เทคโนโลยี Dual Pixel, เพิ่มฟังก์ชัน "Always On" ซึ่งช่วยประหยัดพลังงาน เป็นต้น
กีฬาวอลเลย์บอลชายหาดในโอลิมปิกเยาวชนฤดูร้อน 2018
กีฬาวอลเลย์บอลชายหาดในโอลิมปิกเยาวชนฤดูร้อน 2018 เป็นการแข่งขันกีฬาวอลเลย์บอลชายหาดที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-17 ตุลาคม ค.ศ. 2018 โดยได้จัดขึ้นที่ Parque Tres de Febrero
ซึ่งการแข่งขันกีฬาวอลเลย์บอลชายหาดครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 0 รายการ มีนักกีฬาเข้าร่วมแข่งขัน 128 คน จาก 64 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 2 รายการ
การล้อมเวโก
การล้อมเวโก (Waco siege) เป็นการปิดล้อมกลุ่มอาคารเมาท์คาร์เมลเซ็นเตอร์ของกลุ่มลัทธิแบรนช์ดาวิเดียนส์ โดยเจ้าหน้าที่ของรัฐบาลสหรัฐอเมริกา นำโดยสำนักงานควบคุมแอลกอฮอล์ ยาสูบและอาวุธปืน (ATF) และสำนักงานสอบสวนกลาง (FBI) ทำให้มีผู้เสียชีวิตเป็นจำนวนมาก
ลัทธิแบรนช์ดาวิเดียนส์เป็นลัทธิที่เชื่อในการเสด็จมาอีกครั้งของพระเยซู เป็นกลุ่มที่แยกมาจากลัทธิดาวิเดียนเซเวนต์เดย์แอดเวนทิสต์ (Davidian Seventh-day Adventist) มีผู้นำคือเดวิด โคเรช ซึ่งประกาศว่าตนเองคือผู้เผยพระวจนะคนสุดท้าย พฤติการณ์หลายอย่างของกลุ่ม เช่น การรับสตรีวัยรุ่นเข้ามาเป็นภรรยาของโคเรช การซ่องสุมอาวุธและความสงสัยว่าภายในลัทธิมีการกระทำทารุณต่อเด็กและสตรี ทำให้ในวันที่ 28 กุมภาพันธ์ ค.ศ. 1993 เจ้าหน้าที่ ATF ได้เข้าตรวจสอบภายในกลุ่มอาคารและเกิดการยิงต่อสู้กับสมาชิกของลัทธิ ทำให้เจ้าหน้าที่ ATF 4 นายและสมาชิกของลัทธิเสียชีวิต 6 คน หลังการปะทะ เจ้าหน้าที่จากสำนักงานสอบสวนกลาง (FBI) ได้เข้าควบคุมสถานการณ์ มีการตัดระบบสาธารณูปโภครอบ ๆ กลุ่มอาคาร พร้อมทั้งเปิดการเจรจากับโคเรชแต่ไม่เป็นผล หลังปิดล้อมอยู่นาน 51 วัน ในวันที่ 19 เมษายน ค.ศ. 1993 เจ้าหน้าที่ FBI พร้อมด้วยยานยนต์หุ้มเกราะนำกำลังเข้าจู่โจม โดยใช้แก๊สน้ำตาเพื่อกดดันให้สมาชิกของลัทธิออกจากอาคาร ช่วงเที่ยงของวัน กลุ่มอาคารได้เกิดเหตุเพลิงไหม้และพังลงมา ทำให้สมาชิกของลัทธิส่วนใหญ่ที่เป็นเด็กและผู้หญิงขาดอากาศหายใจและถูกไฟคลอกเสียชีวิต เดวิด โคเรช ผู้นำลัทธิก็เสียชีวิตในวันนั้นเช่นกันจากการถูกยิงที่ศีรษะ
แฮบิตส์ (เพลงทูเว ลู)
"แฮบิตส์" (Habits) เป็นเพลงของนักร้องชาวสวีเดน ทูเว ลู จากอีพี ทรูธซีรัม และอัลบั้มเปิดตัวชื่อ ควีนออฟเดอะคลาวส์ ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี ทรูธซีรัม และอัลบั้ม ควีนออฟเดอะคลาวส์ ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์
การล้อมเวโก
เหตุการณ์นี้เป็นที่พูดถึงในแง่การทำเกินกว่าเหตุของเจ้าหน้าที่ รวมถึงเหตุการณ์ที่แท้จริงขณะเกิดเหตุและที่มาของเพลิงไหม้ และยังเป็นหนึ่งในเหตุจูงใจให้ทิโมธี แมคเวจ์ ก่อเหตุระเบิดในโอคลาโฮมาซิตีในอีก 2 ปีต่อมา
แฮบิตส์ (เพลงทูเว ลู)
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
ชูศรี มีสมมนต์
ชูศรี มีสมมนต์ หรือ ชูศรี โรจนประดิษฐ์ (26 มกราคม พ.ศ. 2472 – 4 ธันวาคม พ.ศ. 2535) นักแสดงชื่อดังชาวไทย เจ้าของฉายา "ราชินีแห่งบทตลก" เป็นคู่ขวัญคู่ฮากับล้อต๊อก และมีผลงานการแสดงทางด้านภาพยนตร์และละครโทรทัศน์มากมายหลายเรื่อง ทั้งบทตลก บทดรามา
ประวัติ
ชูศรี มีสมมนต์ เกิดวันที่ 26 มกราคม พ.ศ. 2472 เจ้าตัวเคยเล่าว่าพื้นเพดั้งเดิมมาจากภาคอีสาน เมื่อเข้ามากรุงเทพในวัยเด็กยังพูดภาษาภาคกลางไม่ได้ ชูศรีศึกษาที่โรงเรียนนาฏศิลป์ถึงมัธยมศึกษาปีที่ 5 และต่อมัธยมศึกษาปีที่ 6 ที่โรงเรียนขัตติยานีผดุง โดยทางครอบครัวอยากให้เรียนพยาบาลแต่เธอรักการร้องีทำเพลงมากกว่า ชูศรีเคยสมรสกับบุคคลร่วมวงการ คือ เชิด โรจนประดิษฐ์ ซึ่งรักกันมาตั้งแต่อายุ 17 ก่อนจะหย่าร้างกัน และกลับมาใช้นามสกุลมีสมมนต์เหมือนเดิม
เข้าสู่วงการ
ชูศรีเริ่มเข้าสู่วงการเมื่อ อ.ลัดดา สารตายนต์ แห่งโรงเรียนนาฏศิลป์ได้ตั้งขณะละครเวทีขึ้นแสดงละครเวทีที่โรงละครแห่งชาติ เมื่อปี พ.ศ. 2484 โดยเรื่องแรกที่ทำคือผกาวลี มีอุโฆษ จันทร์เรืองเป็นพระเอก ชูศรีเป็นตัวตามนางเอก โดยผู้สอนบทบาทการแสดงให้เธอคืออบ บุญติดา ละครเรื่องนี้ได้รับความนิยมมากจนอ.ลัดดา นำชื่อละครเรื่องนี้มาตั้งเป็นชื่อคณะว่าคณะผกาวลี
ชูศรีมีชื่อเสียงมากในช่วงปี พ.ศ. 2484 - พ.ศ. 2497 มีโอกาสร่วมแสดงละครเวทีกับคณะที่มีชื่อเสียงในขณะนั้น เช่น คณะเทพศิลป์การละคร คณะศิวารมณ์, คณะอัศวินการละคร, คณะวิจิตรเกษม, คณะชื่นชุมนุมศิลปิน และคณะลูกไทย เป็นต้น และยังเป็นนักร้องบันทึกเสียงเพลงหลายเพลงด้วยกัน โดยในช่วงหลังเธอเป็นนักร้องรับเชิญให้วงเชาว์ แคล่วคล่อง วงพยงค์ มุกดา เป็นต้น
โดยมีชื่อเสียงรุ่นเดียวกันกับ ส.อาสนจินดา ต่อมาชูศรียังได้ร่วมงานแสดงกับ ดอกดิน กัญญามาลย์ ล้อต๊อก ท้วม ทรนง พูนสวัสดิ์ ธีมากร สมควร กระจ่างศาสตร์ ก๊กเฮง สมพงษ์ พงษ์มิตร กัณฑรีย์ นาคประภา สุลาลีวัลย์ สุวรรณทัต เป็นต้น
หลังจากละครเวทีเริ่มได้รับความนิยมน้อยลงโดยแสดงเรื่องแรกคือเรื่องแม่ค้าหาบเร่ พ.ศ. 2497 โดยเธออำนวยการสร้าง มีเติม โมรากุล และกรองจิตต์ เตมีย์ศิลปินเป็นนางเอก และมีงานการแสดงภาพยนตร์เรื่องถัดมาคือ ยอดรักคนยาก เธอได้รับความนิยมมากมีผลงานการแสดงมากกว่า 500 เรื่อง ในยุคมิตร - เพชราเธอเป็นนักแสดงคิวทองอีกคนที่มีผลงานทั้งทางโทรทัศน์และภาพยนตร์
ชูศรี เคยสร้างภาพยนตร์โดยใช้ชื่อผู้สร้างว่า สองสาวภาพยนตร์ เรื่องแรกคือแม่ค้าหาบเร่ เรื่องถัดมาคือในฝูงหงส์โดยจับรวงทอง ทองลั่นธม นักร้องดังมาประกบกับมิตร ชัยบัญชา แต่หนังก็ได้เงินน้อย แต่ชูศรีก็ไม่ละความพยายามมีผลงานต่อมาคือสามเกลอเจอล่องหน โดยจับมิตร-เพชรา ประกบกันแต่ก็เจ๊งตามเคย แต่เธอก็ยังมีผลงานอำนวยการสร้างต่อมาอีกหลายเรื่อง โดยเธอเคยผลิตรายการชูศรีจู๋จี๋และศาลาชวนหัวทางโทรทัศน์อีกด้วย
บั้นปลาย
ในวันที่เสียชีวิตชูศรีกำลังเดินทางไปถ่ายทำละครเจ้าจอม โดยมีหลานเป็นผู้ขับรถไปให้โดยชูศรีเกิดอาการหมดสติขณะอยู่บนรถ หลานปลุกเท่าไหร่ก็ไม่ตื่นเลยโทรไปบอกกองละครแล้วพาชูศรีไปโรงพยาบาลทันที โดยทางแพทย์พยายามช่วยอย่างเต็มที่แต่ไม่สามารถยื้อชีวิตชูศรีไว้ได้ ชูศรีเสียชีวิต เมื่อเวลาประมาณ 16.00 น. วันที่ 4 ธันวาคม พ.ศ. 2535 ที่โรงพยาบาลนนทเวช มีพิธีพระราชทานเพลิงศพเมื่อวันที่ 13 มีนาคม พ.ศ. 2536 ณ วัดพระศรีมหาธาตุวรมหาวิหาร
ไวนด์อัปซิตี
ข้อมูลอัลบั้ม
ในอัลบั้มนี้ ทางค่ายสไปซีดิสก์ โดย พี่เต้ง พิชัย จิราธิวัฒน์ ต้องการให้มุมมองของละอองฟองได้กว้างขึ้น จากเดิมซึ่งแต่งเอง โปรดิวซ์เอง จึงได้ชวนเพื่อนๆมาร่วมงานในอัลบั้มนี้ เช่น บอย ตรัย ภูมิรัตน มาร่วมแต่งเนื้อเพลงของเพลงอะไร, แสตมป์ อภิวัชร์ เอื้อถาวรสุข มาช่วยในเพลง So in love, ก้อ ณฐพล ศรีจอมขวัญ ที่เป็น CoProducer ก็มาร่วมแต่งเนื้อให้กับเพลงแอบชอบ และ แทน ลิปตา ที่ติดใจในเพลง คนบนฟ้า จากอัลบั้ม Cozy Collection จึงได้แต่งเนื้อเพลงพร้อมทำนองให้กับละอองฟองในเพลง เมื่อไหร่จะเช้า
แอบชอบ Secret Admiring
singleที่2ของละอองฟองในอัลบั้มนี้ เป็นเพลงคู่ ดนตรีเป็นสไตล์อะคูสติก มีการร้องประสานกัน
เมื่อไหร่จะเช้า Till Dawn
เพลงช้า Single ที่ 4 ภายใต้การแต่งขึ้นของแทน ลิปตาที่ต้องการแต่งเพลงนี้ให้กับวงละอองฟองเป็นภาคต่อของเพลง คนบนฟ้า
รักเปิดเผย Openly Love
"รักเปิดเผย" ซิงเกิลที่ 3 ของวงดนตรีวินเทจ "รักเปิดเผย" ซิงเกิลที่ 3 ได้เสียงร้องของ เอ๊ะ - พงศ์จักร พิษฐานพร (เบส)
ใครหนอ Who?
ดนตรีของเพลงนี้เป็นดนตรี Standard Jazz
เธอทั้งนั้น It's All you
เพลงฮิตจากรุ่นพี่ในค่าย อย่างGroove Riders ที่เดิมเป็นการร้องของผู้ชายสองคน ละอองฟองจึงนำมาเปลี่ยนให้เป็นเพลงคู่ชายหญิง
ขอบคุณนะ Thank you
เพลงนี้เป็นเพลง track สุดท้ายของอัลบั้ม โดยนักร้องนำของวง ออน กรกมล ชัยวัฒนเมธิน ทำหน้าที่แต่งเนื้อเพลงขึ้นมาเอง
พระตำหนักสวนหงส์
พระตำหนักสวนหงส์ เป็นพระตำหนักภายในพระราชวังดุสิต พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อใช้เป็นที่ประทับของสมเด็จพระนางเจ้าสว่างวัฒนา พระบรมราชเทวี เคยใช้เป็นสถานที่จัดแสดงภาพงานพระราชพิธีโบราณต่าง ๆ เช่น พระราชพิธีสมโภชเดือนขึ้นพระอู่ พระราชพิธีตรียัมปวาย รวมทั้ง จัดแสดงพระฉายาลักษณ์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
ประวัติ
พระบาทสมเด็จพระจุลจอมเกล้าเจ้าอยู่หัวทรงสร้างพระราชวังดุสิตโดยแบ่งอาณาเขตของพระราชวังเป็นเขตพระราชฐานชั้นนอก เขตพระราชฐานชั้นกลาง และเขตพระราชฐานชั้นในดังเช่นแบบแผนการสร้างพระราชวังโดยทั่วไป ในเขตพระราชฐานชั้นในนั้นพระองค์ทรงพระกรุณาโปรดเกล้าให้สร้างพระตำหนักและตำหนักต่าง ๆ ขึ้น โดยแต่ละแห่งขึ้นต้นด้วยคำว่า "สวน" โดยพระตำหนักที่พระองค์โปรดให้สร้างขึ้นเพื่อใช้เป็นที่ประทับของสมเด็จพระนางเจ้าสว่างวัฒนา พระบรมราชเทวีนั้นพระราชทานนามว่า "พระตำหนักสวนหงส์" ซึ่งตั้งอยู่ใกล้กับประตูนกร้อย
ก่อนหน้านั้นสมเด็จพระนางเจ้าสว่างวัฒนา พระบรมราชเทวีได้เสด็จแปรพระราชฐานไปประทับ ณ พระตำหนักศรีราชาเพื่อพักฟื้นจากพระอาการประชวร ระหว่างนั้นพระองค์โปรดเกล้าฯ ให้ตั้งหูกทอผ้าพื้นบ้านขึ้นภายในพระตำหนัก เมื่อพระองค์เสด็จมาประทับ ณ พระตำหนักสวนหงส์จึงได้จัดตั้งกองทอผ้าส่วนพระองค์ขึ้นภายในพระตำหนัก ผ้าจากกองทอนี้โปรดให้นำออกจัดจำหน่ายให้แก่ประชาชน เพื่อนำรายได้มาเลี้ยงข้าราชบริพารเรื่อยมา
พระองค์เสด็จพระทับภายในพระตำหนักสวนหงส์ตั้งแต่ปี พ.ศ. 2445 จนถึง พ.ศ. 2453 หลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคต สมเด็จพระนางเจ้าสว่างวัฒนา พระบรมราชเทวีเสด็จไปประทับกับสมเด็จพระนางเจ้าเสาวภาผ่องศรี พระบรมราชินีนาถที่พระราชวังพญาไทเป็นเวลาหลายเดือน และได้กลับมาประทับที่พระตำหนักสวนหงส์เป็นครั้งคราว ก่อนที่จะเสด็จไปประทับยังวังสระปทุมเป็นการถาวรตลอดพระชนม์ชีพของพระองค์
ต่อมาในปี พ.ศ. 2470 สมเด็จพระศรีสวรินทิราบรมราชเทวี พระพันวัสสามาตุฉาเจ้า ทรงพระกรุณาโปรดให้ พระนางเจ้าสุวัทนา พระวรราชเทวี และ สมเด็จพระเจ้าภาติกาเธอ เจ้าฟ้าเพชรรัตนราชสุดา สิริโสภาพัณณวดี มาประทับ จนถึงเดือนเมษายน ๒๔๗๕ พระนางเจ้าสุวัทนา พระวรราชเทวี และ สมเด็จพระเจ้าภาติกาเธอ เจ้าฟ้าเพชรรัตนราชสุดา สิริโสภาพัณณวดี เสด็จไปประทับที่ พระตำหนักพัชราลัย ในฤดูร้อน แล้วเกิดเหตุการณ์ปฏิวัติสยาม ซึ่งพระตำหนักสวนหงษ์อยู่ใกล้กับพระที่นั่งอนันตสมาคมที่ก่อการ ทำให้ยากต่อการถวายอารักขา เพื่อความปลอดภัยส่วนพระองค์ จึงย้ายไปประทับ ณ พระตำหนักสมเด็จพระปิตุจฉาเจ้าสุขุมาลมารศรี ในสวนสุนันทา และหลังจากนั้นก็ไม่มีเจ้านายเสด็จมาประทับที่พระตำหนักนี้อีกเลยจนปัจจุบัน
เมื่อเกิดการเปลี่ยนแปลงการปกครองในปี พ.ศ. 2475 พื้นที่บางส่วนของพระราชวังดุสิตตกไปอยู่ภายใต้ความดูแลของกองทัพบก รวมทั้ง พระตำหนักสวนหงส์ด้วย จนกระทั่ง พ.ศ. 2532 พลเอกชวลิต ยงใจยุทธ ผู้บัญชาการทหารสูงสุดและผู้บัญชาการทหารบกในขณะนั้น ได้ทำหนังสือกราบบังคมทูลพระบาทสมเด็จพระปรมินทรมหาภูมิพลอดุลยเดชเพื่อน้อมเกล้าฯ ถวายคืนพื้นที่ภายใต้ความดูแลของกองทัพบกให้แก่สำนักพระราชวัง พระตำหนักสวนหงส์จึงได้รับการบูรณะซ่อมแซมให้มีความสมบูรณ์อีกครั้ง
ต่อมาเมื่อมีการปรับปรุงบริเวณภายในพระราชวังดุสิต พระตำหนักสวนหงส์ได้ถูกชะลอย้ายมาปลูกสร้างใหม่บริเวณอุทยานด้านหลังพระที่นั่งอัมพรสถาน หรือฝั่งถนนนครราชสีมา
สถาปัตยกรรม
พระตำหนักสวนหงส์ เป็นพระตำหนักไม้ 2 ชั้น บริเวณเชิงชาย ระเบียง และคอสองตกแต่งด้วยไม้แกะสลักลวดลายขนมปังขิง ตัวอาคารทาสีเขียวและขาว บริเวณด้านหน้าพระตำหนักตั้งรูปปฏิมากรรมรูปหงส์ประดับไว้ด้วย พระตำหนักออกแบบและก่อสร้างโดยกลุ่มนายช่างประจำราชสำนัก ซึ่งเป็นชาวตะวันตก ได้แก่ ชาวอิตาเลียน เยอมัน และอังกฤษ สถาปัตยกรรมของพระตำหนักสวนหงส์นั้นเมื่อพิจารณาตามส่วนต่าง ๆ แล้วน่าจะมีสถาปัตยกรรมแบบวิคตอเรียน กอทิค ซึ่งเป็นศิลปะร่วมสมัยกับพระที่นั่งวิมานเมฆ แต่เมื่อพิจารณาแบบองค์รวมแล้วจัดเป็นสถาปัตยกรรมแบบ Picturesque มากกว่า และนับเป็นสถาปัตยกรรมแนวสัญลักษณ์นิยมที่สามารถผสมผสานวัฒนธรรมไทย จีน และแขกได้อย่างลงตัว
ดูเพิ่ม
พระตำหนักที่ประทับในสมเด็จพระศรีสวรินทิราบรมราชเทวี พระพันวัสสาอัยยิกาเจ้าแห่งอื่น ๆ ได้แก่
ราอูซุ
ราอูซุ (羅臼町 (Rausu-chō)) เป็นเมืองที่ตั้งอยู่ในกิ่งจังหวัดเนมูโระ จังหวัดฮกไกโด ประเทศญี่ปุ่น ณ วันที่ 30 กันยายน ค.ศ. 2016 เมืองราอูซุมีประชากรประมาณ 5,395 คน และมีพื้นที่ 397.88 ตารางกิโลเมตร
เมืองนี้กินพื้นที่ครึ่งหนึ่งทางฝั่งตะวันออกเฉียงใต้ของคาบสมุทรชิเรโตโกะ โดยสามารถมองเห็นเกาะคูนาชีร์จากในเมืองได้ ซึ่งเป็นหนึ่งในสี่ของหมู่เกาะคูริลที่ยังเป็นกรณีพิพาทกับรัสเซีย
เศรษฐกิจ
เศรษฐกิจท้องถิ่นของราอูซุประกอบด้วย 3 แหล่งหลัก คือ อุตสาหกรรมการประมง การท่องเที่ยวชิเรโตโกะ และธุรกิจในท้องถิ่น
วอลเลย์บอลหญิงทีมชาติอินเดีย
วอลเลย์บอลหญิงทีมชาติอินเดีย เป็นตัวแทนของประเทศอินเดียในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสหพันธ์วอลเลย์บอลอินเดีย
จำนวนเกือบเต็ม
ในทางคณิตศาสตร์ จำนวนเกือบเต็ม (almost integer) หมายถึงจำนวนอตรรกยะที่มีค่าใกล้เคียงกับจำนวนเต็มมาก จำนวนเกือบเต็มที่เป็นที่รู้จักกันดี ได้แก่ กำลังสูง ๆ ของอัตราส่วนทอง เช่น
หรือจำนวนฮีกเนอร์ เช่น
นอกจากนี้ ยังมีจำนวนเกือบเต็มอื่น ๆ ที่เกิดจากค่าคงตัวต่าง ๆ เช่น ค่าพาย และ ค่าอี ได้แก่
กีฬาว่ายน้ำสระเปิดในเวิลด์บีชเกมส์ 2019
การแข่งขันกีฬาว่ายน้ำสระเปิดในเวิลด์บีชเกมส์ 2019 ที่โดฮา ประเทศกาตาร์ จัดขึ้นเมื่อวันที่ 13 ตุลาคม ค.ศ. 2019
จีเฟรนด์
จีเฟรนด์ หรือชื่อภาษาเกาหลี ยอจาชินกู (여자친구, 女子親舊; GFRIEND; แปลว่า เพื่อนสาว หรือ แฟนสาว) เป็นเกิร์ลกรุ๊ปสัญชาติเกาหลีล้วนค่ายเพลง Source Music ประกอบไปด้วยสมาชิกทั้งหมด 6 คนได้แก่ โซวอน เยริน อึนฮา ยูจู ชินบี และออมจี และมีชื่อแฟนคลับอย่างเป็นทางการว่า "บัดดี้" โดยเปิดตัวในเดือนมกราคม 2015 โดยมินิอัลบั้ม Season Of Glass พร้อมเพลงไตเติ้ล Glass Bead จีเฟรนด์ได้รับความนิยมเป็นอย่างมากหลังจากเดบิวต์ไม่นาน ก็สามารถคว้ารางวัลต่างๆมามากมาย เช่น 2015 MelOn Music Awards, 2016 Gaon Chart K-Pop Awards, 2016 Seoul Music Awards 2016 Golden Disk Awards รวมทั้งผลงานเพลงของ จีเฟรนด์ ไม่ว่าจะเป็น Rough, Me Gustas Tu ก็กลายเป็นเพลงฮิตติดหู ครองแชมป์เพลงฮิตในชาร์ตต่างๆ และกวาดรางวัลเพลงฮิตประจำสัปดาห์ของรายการโทรทัศน์มาหลายครั้ง ปัจจุบันจีเฟรนด์ได้ทำการยุติกิจกรรมของวงในปี 2021 วันที่ 22 เดือนพฤษภาคม
ปี 2558 : เปิดตัว มินิอัลบั้มแรก Season of Glass และ มินิอัลบั้มที่สอง Flower Bud
วันที่ 15 มกราคม 2015 GFriend ปล่อยติดตามการเปิดตัวมินิอัลบั้ม Season Of Glass เพลงโปรโมตคือเพลง "Glass Bead" ( ฮันกึล : 유리구슬 ) แต่งโดย Seo Yong-Bae และ Iggy จีเฟรนด์เริ่มทำการโปรโมตสำหรับอัลบั้มของพวกเขาในวันที่ 16 มกราคมทางช่อง KBS โปรแกรมเพลงของรายการ Music Bank ใน YouTube ที่ MV ของ "Glass Bead"
จีเฟรนด์ได้ปล่อยมินิอัลบั้มที่สอง Flower Bud และมิวสิควิดีโอ "Me Gustas Tu" ( ฮันกึล : 오늘부터 우리는 ) เมื่อวันที่ 23 กรกฎาคม 2015 [9] จีเฟรนด์ได้เริ่มการโปรโมตในวันเดียวกับการเปิดตัวอัลบั้ม 23 กรกฎาคม 2015 ในรายการ Mnet 's M Countdown
จีเฟรนด์เริ่มได้รับความสนใจเป็นอย่างมากจากแฟนวิดีโอที่สมาชิกลื่นล้มบนเวทีอย่างต่อเนื่องในเดือนกันยายนปี 2015 จีเฟรนด์ได้แสดงความเป็นมืออาชีพ โดยเฉพาะอย่างยิ่งยูจูที่ ล้มบนเวทีทั้งหมดเจ็ดครั้งจนได้รับบาดเจ็บในระหว่างการแสดง
"Me Gustas Tu" เป็นเพลงที่อยู่บนชาร์ต Melon Top 100 ยาวที่สุดใน 63 สัปดาห์จนกระทั่งสถิติถูกทำลายในเดือนกรกฎาคม 2017 นอกจากนี้ "Me Gustas Tu" และ "Glass Bead" ยังได้รับการจัดอันดับที่ 18 และ 44 ตามลำดับในปี 2015.
ปี 2559 : มินิอัลบั้มที่สาม SNOWFLAKE และ อัลบั้มเต็มชุดแรก LOL
วันที่ 25 มกราคม 2016 จีเฟรนด์ปล่อยเพลงที่สาม ที่มีชื่อ "Rough" ( ฮันกึล : 시간을 달려서 ) โดยเน้นคอนเซปโรงเรียนมัธยม ตามแนวคิดไตรภาคประกอบด้วย "Glass Bead" และ "Me Gustas Tu" ในโชว์เคสของอัลบั้ม Snowflake จีเฟรนด์ประกาศชื่อแฟนคลับของพวกเขาคือ "บัดดี้" ( ฮันกึล : 버디 ) จีเฟรนด์เริ่มเข้าชิงรางวัลครั้งแรกวันที่ 26 มกราคมในรายการ SBS MTV
เมื่อวันที่ 2 กุมภาพันธ์ จีเฟรนด์ได้รับชัยชนะในรายการเพลงครั้งแรกของพวกเขาสำหรับเพลง "Rough" พวกเธอก็ชนะรางวัลอีกสิบสี่รางวัลและชนะสามครั้งในรายการM Countdown, Music Bank, Show Champion และ Inkigayo ทั้งหมด 15 ถ้วย จีเฟรนด์เป็นที่สองในการจัดอันดับเกิร์ลกรุ๊ปที่มีการชนะในรายการเพลงมากที่สุด รองจากA pinkด้วยเพลง LUV เพลง "Rough" ยังได้รับการจัดอันดับให้เป็นที่หนึ่งของครึ่งปีแรกอีกด้วย
ในวันที่ 15 มิถุนายน จีเฟรนด์และMamamooได้ถ่ายรายการวาไรตี้ร่วมกัน ในซีซั่นใหม่ของรายการShowtime จีเฟรนด์ได้ปล่อยสตูดิโออัลบั้มแรกออกมามีสองเวอร์ชันคือ Laughing Out Loud และ Lots Of Love ได้ปล่อยเมื่อวันที่ 11 กรกฎาคมชื่อเพลง "Navillera" ( ฮันกึล : 너 그리고 나  ) และมีรายงานว่ามีมากกว่า 60,000 ฉบับสั่งซื้อล่วงหน้าทั่วโลก เมื่อวันที่ 19 กรกฎาคม GFriend ได้รับชัยชนะจากการแสดงคัมแบ็คสเตจเพลง Navillera ครั้งแรกของพวกเขาในรายการ The Show และยังสามารถได้รับรางวัลจากรายการเพลงรวมทั้งหมดถึง 14 ถ้วย
ในช่วงปลายปี Youtube ได้เผยรายชื่อมิวสิควิดีโอเพลงเคป็อป 10 อันดับแรกที่ชาวเกาหลีใต้ชื่นชอบในปี 2559 "Rough" และ "Navillera" อยู่ในอันดับที่ 2 และ 10 ตามลำดับ และ Rough ยังเป็นเพลงที่มียอดดาวน์โหลดมากที่สุดในปี 2559 ตามสถิติดาวน์โหลดปี 2559 ของ Gaon Chart อีกด้วย
ปี 2560 : มินิอัลบั้มที่สี่ THE AWAKENING, แฟนมีตติ้งครั้งแรก, มินิอัลบั้มที่ห้า PARALLEL และมินิอัลบั้มที่ห้ารีแพคเกจ RAINBOW
เมื่อวันที่ 23 กุมภาพันธ์ 2017 Source Music ประกาศว่าจีเฟรนด์กำลังเตรียมการคัมแบคอีกครั้งในวันที่ 6 มีนาคมนี้ เมื่อวันที่ 27 กุมภาพันธ์ 2560 ได้มีการเปิดเผยว่ามินิอัลบั้มที่สี่ 'The Awakening' พร้อมกับเพลงไตเติ้ล "Fingertip" (Hangul: 핑거팁) โดยหลังจากเปิดให้พรีอัลบั้มในสัปดาห์แรกมียอดพรีอัลบั้มสูงถึง 100,000 อัลบั้ม
เมื่อวันที่ 2 เมษายน 2017 จีเฟรนด์ได้จัดแฟนมีตติ้งครั้งแรกที่ Olympic Park-Olympic Hall ประเทศเกาหลีใต้ โดยใช้ชื่อว่า "Dear. Buddy" และในรายชื่อประเทศที่จีเฟรนด์จะไปจัดแฟนมีตติ้งต่อ มีชื่อของประเทศไทยอยู่ด้วย ซึ่งจีเฟรนด์ก็ได้มาจัดแฟนมีตติ้งที่ไทยในวันที่ 8 เมษายน 2017 งานจัดขึ้นที่จีเอ็มเอ็มไลฟ์เฮาส์ และงานครั้งนี้ถือว่าเป็นงานครั้งแรกที่จีเฟรนด์ได้มาจัดกิจกรรมที่ไทยอีกด้วย
และในวันที่ 1 สิงหาคม 2017 จีเฟรนด์ได้ปล่อยมินิอัลบั้มที่ห้า 'PARALLEL' พร้อมกับเพลงไตเติ้ล "Love Whisper" โดยหลังจากปล่อยมิวสิควิดิโอใน Youtube ยอดวิวก็พุ่งสูงถึง 9 ล้านภายในเวลาเพียงแค่ 24 ชั่วโมง ก่อนที่จะทะลุ 10 ล้านภายในเวลาอีก 5 ชั่วโมงต่อมา และในวันที่ 13 ในเดือนต่อมา พวกเธอก็ได้ปล่อยมินิอัลบั้มรีแพคเกจ 'RAINBOW' ซึ่งมีเพลงไตเติ้ลชื่อเพลง 'Summer Rain'
=== ปี 2561 : Season Of GFriend คอนเสิร์ตเดี่ยวครั้งแรก, ทัวร์คอนเสิร์ตเอเชีย, เดบิวต์ที่ประเทศญี่ปุ่น, มินิอัลบั้มที่หก Time For The Moon Night, ซัมเมอร์มินิอัลบั้ม Sunny Summer และซิงเกิ้ลญี่ปุ่นตัวที่สอง Memoria === ในวันที่ 28 พฤษจิกายน 2017 จีเฟรนด์ในประกาศจัดคอนเสิร์ตเดี่ยวครั้งแรกที่จะจัดขึ้นที่ Olympic Park, Seoul ในวันที่ 6 และ 7 มกราคม 2018 โดยรองรับที่นั่งประมาณ 7,000 ที่นั่ง และในวันเปิดขายบัดรเมื่อวันที่ 8 ธันวาคม 2017 บัตรคอนเสิร์ตทั้ง 2 วันก็ได้ขายหมดอย่างรวดเร็วในเวลาเพียง 3 นาที
ในวันที่ 11 มกราคม 2018 จีเฟรนด์ได้ประกาศทัวร์คอนเสิร์ตเอเชีย มีประเทศไต้หวัน,ไทย,ฮ่องกง,สิงคโปร์และญี่ปุ่น โดยจะเริ่มทัวร์ในช่วงเดือนกุมภาพันธ์ โดยเริ่มทัวร์ที่ประเทศไต้หวันที่จะจัดขึ้นในวันที่ 28 กุมภาพันธ์ สถานที่คือ Xinzhuang Gymnasium โดกสามารถรองรับที่นั่งได้ประมาณ 7,000 ที่นั่ง
ในวันที่ 5 มีนาคม 2018 จีเฟรนด์ได้ประกาศว่าเดบิวต์ที่ประเทศญี่ปุ่นโดยจะปล่อยอัลบั้มญี่ปุ่นอัลบั้มแรก มีชื่ออัลบั้มว่า "GFRIEND 1st BEST" โดยมีเพลงไตเติ้ลคือ Me Gustas Tu พร้อมกับมิวสิควิดิโอในวันที่ 23 พฤษภาคม 2018 และในวันนั้นยังได้โปรโมทเป็นครั้งแรกในญี่ปุ่น ซึ่งมีแฟนคลับมาเข้าร่วมถึง 1,500 กว่าคน นอกจากนี้ยังเป็นวันที่มินิอัลบั้ม "GFRIEND 1st BEST" ขายได้ดีที่สุดอีกด้วย
ในวันที่ 19 กรกฎาคม 2018 จีเฟรนด์ได้คัมแบ็คมินิอัลบั้มใหม่เป็นซัมเมอร์มินิอัลบั้ม "Sunny Summer" โดยมีเพลงไตเติ้ล "Sunny Summer (여름여름해)" ซึ่งเป็นมินิอัลบั้มพิเศษสำหรับซัมเมอร์ที่จะโปรโมทเพียงแค่ 2 สัปดาห์ก่อนจะเริ่มทัวร์คอนเสิร์ตอย่างเป็นทางการ
ในวันที่ 19 กันยายน 2018 จีเฟรนด์ไปปล่อยมิวสิควีดิโอ "Memoria" ซึ่งเป็นซิงเกิ้ลญี่ปุ่นตัวที่สองของวง และจะเริ่มวางขายซิงเกิ้ลในวันที่ 10 ตุลาคม 2018
===ปี 2562 : อัลบั้มเต็มชุดที่สอง Time For Us, แฟนมีตติ้งครั้งที่สอง, ซิงเกิ้ลญี่ปุ่นตัวที่สาม Flower, มินิอัลบั้มที่เจ็ด Fever Season, ทัวร์คอนเสิร์ตเอเชียครั้งที่สอง และซิงเกิ้ลญี่ปุ่นตัวที่สี่ Fallin' Light=== จีเฟรนด์ประกาศคัมแบ็คอัลบั้มเต็มชุดที่ 2 "Time For Us" พร้อมเพลงโปรโมท "Sunrise" ( ฮันกึล : 해야 ) ในวันที่ 14 มกราคม 2019 โดยหลังจากเริ่มจำหน่ายอัลบั้มวันแรกมียอดขายสูงสุดถึง 11,599 แผ่นในฮันทอชาร์ต นอกจากนี้ยังมียอดขายในสัปดาห์แรกสูงถึง 39,983 ซึ่งมากที่สุดของวงอีกด้วย อีกทั้งยังเพลง Sunrise ยังได้ทำเป็นเวอร์ชันญี่ปุ่น เพื่อโปรโมทอีกเช่นกัน
วันที่ 13 มีนาคม 2019 จีเฟรนด์ได้ปล่อยซิงเกิ้ลญี่ปุ่นตัวที่สาม "Flower"
ในวันที่ 1 กรกฎาคม 2019 จีเฟรนด์คัมแบ็คมินิอัลบั้มชุดที่ 7 "Fever Season" ซึ่งมีเพลงโปรโมทคือ "Fever" ( ฮันกึล : 열대야 ) โดยหลังจากเปิดตัวอัลบั้มมียอดขายฮันทอชาร์ตในวันแรกสูงถึง 25,176 แผ่นและยอดขายในสัปดาห์แรก 51,234 แผ่น ทำให้ทำลายสถิติเดิมของอัลบั้ม Time For Us "Fever Season" เปิดตัวอัลบั้มสัปดาห์แรกที่ 10 ในบิลบอร์ดชาร์ต สามารถขึ้นอันดับ 1 อัลบั้มบนชาร์ต iTunes ได้ถึง 9 ประเทศ
ในวันที่ 29 กรกฎาคม 2019 สำนักข่าวเกาหลีได้รายงานว่า Source Music จะเข้ามาเป็นสมาชิกใหม่ของ Big Hit Entertainment ผ่านการควบรวมกิจการและดำเนินกิจการต่อไปในรูปแบบของบริษัทย่อยในเครือ Big Hit
ในวันที่ 30 ตุลาคม 2019 จีเฟรนด์ในปล่อยมิวสิควีดิโอ "Fallin' Light " ซึ่งเป็นซิงเกิ้ลญี่ปุ่นตัวที่สี่ของวง ก่อนที่จะวางจำหน่ายอัลบั้มเต็มในวันที่ 13 พฤษจิกายน 2019
ปี 2563 : แฟนมีตติ้งครั้งที่สาม, 回:Labyrinth, 回:Song of the Sirens, 回:Walpurgis Night
ในวันที่ 18 มกราคม 2020 จีเฟรนด์ได้จัดแฟนมีทติ้งครั้งที่ 3 ในประเทศเกาหลีใต้โดยใช้ชื่อว่า "Dear.Buddy Make a Wish"
ในวันที่ 3 กุมภาพันธ์ 2020 จีเฟรนด์ได้คัมแบ็คมินิอัลบั้มชุดที่ 8 "回:Labyrinth" โดยมีเพลงไตเติ้ลชื่อว่า "Crossroad" ( ฮันกึล : 교차로 ) ซึ่งเป็นการคัมแบ็คครั้งแรกของจีเฟรนด์ที่อยู่ภายใต้เครือของ Big Hit Entertainment โดยหลังจากวางจำหน่ายอัลบั้มสามารถทำยอดขาย Hanteo วันแรกสูงถึง 29,828 แผ่น สามารถขึ้นอันดับ 1 อัลบั้มบนชาร์ต iTunes ได้ถึง 13 ประเทศ นอกจากนี้ยังอยู่อันดับที่ 3 บน iTunes  Worldwide อีกด้วย
ในวันที่ 1 มิถุนายน 2020 โซวอน เยริน อึนฮา ชินบี และออมจี ได้ประกาศเปิดบัญชีอินสตาแกรมส่วนตัวอย่างเป็นทางการ และ ยูจู สมาชิกอีกหนึ่งคนได้ประกาศเปิดอินสตาแกรมส่วนตัวอย่างเป็นทางการในวันที่ 3 มิถุนายน 2020
ในวันที่ 17 มิถุนายน 2020 ได้ยืนยันการคัมแบ็คมินิอัลบั้มชุดที่ 9 "回:Song of the Sirens" ในวันที่ 13 กรกฎาคม 2020 ซึ่งมีชื่อเพลงโปรโมทว่า "Apple" ( ฮันกึล : 애플 )
ผลงานเพลง
อัลบั้มเกาหลี
อัลบั้มญี่ปุ่น
รางวัลละครเกาหลี
รางวัลละครเกาหลี (코리아드라마어워즈) เป็นงานประกาศรางวัลสำหรับความเป็นเลิศทางโทรทัศน์ในประเทศเกาหลีใต้ ก่อตั้งขึ้นในปี 2550 และจัดขึ้นเป็นประจำทุกปีในเดือนตุลาคมที่เมืองจินจู จังหวัดคยองซังใต้ โดยเป็นกิจกรรมหลักอย่างเป็นทางการของเทศกาลละครเกาหลีประจำปี (ซึ่งเปิดตัวไปเมื่อปีที่แล้ว) ระยะเวลาที่มีสิทธิ์เข้าชิงคือตุลาคมของปีก่อนหน้าถึงกันยายนของปีปัจจุบัน ผู้ได้รับการเสนอชื่อจะได้รับเลือกจากละครเกาหลีที่ออกอากาศทางเครือข่ายการแพร่ภาพใหญ่ 3 แห่ง (เคบีเอส, เอ็มบีซี และ เอสบีเอส) และช่องเคเบิล
ในปี 2552 พิธีนี้ถูกยกเลิกเนื่องจากการระบาดของการระบาดของไข้หวัดใหญ่สายพันธุ์ใหม่ 2009
รู้ด (เพลง)
"รู้ด" (Rude) เป็นซิงเกิลเปิดตัวของวงดนตรีแนวเร้กเก้ฟิวชันสัญชาติแคนาดา เมจิก! จากสตูดิโออัลบั้มเปิดตัวชื่อ โดนต์คิลเดอะเมจิก ออกจำหน่ายในวันที่ 24 กุมภาพันธ์ ค.ศ. 2014 โดยสังกัดโซนีมิวสิกเอนเตอร์เทนเมนต์ "รู้ด" ขึ้นอันดับที่หกบนชาร์ตแคนาเดียนฮอต 100 นอกประเทศ เพลงขึ้นอันดับหนึ่งในสหรัฐอเมริกา และสหราชอาณาจักร และขึ้นถึงสิงอันดับแรกในออสเตรเลีย นิวซีแลนด์ ไอร์แลนด์ เดนมาร์ก เนเธอร์แลนด์ และสวีเดน เพลงยังแสดงในภาพยนตร์โฆษณาเนสทีปี ค.ศ. 2014 ในประเทศฟิลิปปินส์
ปลาหมอเฟอร์ซิเฟอร์
ปลาหมอเฟอร์ซิเฟอร์ (Featherfin cichlid; ) ปลาน้ำจืดชนิดหนึ่ง ในวงศ์ปลาหมอสี (Cichlidae) จัดเป็นปลาเพียงชนิดเดีัยวเท่านั้นที่อยู่ในสกุล Cyathopharynx (ขณะที่บางข้อมูลระบุว่าแบ่งออกเป็น 2 ซึ่งอีกชนิดหนึ่งนั้นคือ C. foai ซึ่งชนิดหลังนี้จะพบในระดับน้ำที่ลึกกว่าและมีความเข้มของสีลำตัวมากกว่า โดยสีจะออกไปทางโทนเข้มและจัดจ้าน บางแหล่งมีแก้มสีเหลือง โดยทั้ง 2 ชนิดนี้พบได้ในแหล่งน้ำเดียวกัน )
โดยปกติในธรรมชาติ จะอาศัยอยู่ในระดับความลึกประมาณ 3-50 เมตร โดยแหล่งที่อยู่อาศัยจะครอบคลุมพื้นทรายกับก้อนหิน และก้อนกรวด อันเป็นแหล่งที่มีอาหารอยู่มากที่สุด จึงอาศัยอยู่ร่วมกับปลาหมอสีชนิดและสกุลอื่น ๆ ด้วย
เมื่อจะขยายพันธุ์ ตัวผู้จะทำการขุดรังเป็นปล่องคล้ายภูเขาไฟ มีเส้นผ่าศูนย์กลางประมาณ 2 ฟุต พฤติกรรมจะไม่ก้าวร้าวมากนัก แต่จะมักไล่ปลาอื่นที่เข้ัามารบกวนบริเวณรัง ปลาตัวผู้ที่พร้อมจะผสมพันธุ์จะมีสีสันสวยงาม ครีบต่าง ๆ จะยาวสลวย จะว่ายน้ำสะบัดตัวเชิญชวนตัวเมียให้เข้ามาวางไข่ที่ปล่อง การผสมพันธุ์จะกระทำกันในปล่อง ใช้เวลาประมาณ 2-3 ชั่วโมง ตัวผู้จะว่ายวนรอบตัวเมียเพื่อฉีดน้ำเชื้อให้ตัวเมียรับไปผสมกับไข่ในปาก เมื่อผสมพันธุ์เสร็จแล้ว ตัวเมียจะเป็นผู้ดูแลไข่ โดยเก็บรักษาไข่ไว้ในปากโดยไม่กินอาหารเลย ไข่ใช้เวลาฟักประมาณ 20-25 วัน จำนวนไข่มีประมาณ 10-60 ฟอง ขึ้นอยู่กับความสมบูรณ์ของแม่ปลา
นิยมเลี้ยงเป็นปลาสวยงาม โดยสามารถที่จะเพาะขยายพันธุ์ในที่เลี้ยงได้ ซึ่งการขยายพันธุ์ในที่เลี้ยงนั้น ผู้เลี้ยงสามารถที่จะง้างปากแม่ปลาเพื่อนำไข่ออกมาอนุบาลเองได้ เมื่อเข้าสู่วันที่ 8 ของการอมไข่ เพื่อให้อัตราการรอดของลููกปลามีจำนวนมากขึ้น
ข้าวตังหน้าตั้ง
ข้าวตังหน้าตั้ง เป็นอาหารว่างชนิดหนึ่งของไทย ทำมาจากข้าวที่หุงสุกติดกระทะหรือหม้อ นำมาแซะออกให้เป็นแผ่นบาง ๆ ผึ่งแดดให้แห้ง ตัดเป็นแผ่น ๆ นำไปทอดให้พองฟู ข้าวตังในสมัยโบราณคือข้าวที่ติดก้นหม้อหรือกระทะ ปัจจุบันถือเป็นการนำวัตถุดิบเหลือทิ้งไปใช้ให้เกิดประโยชน์สูงสุด เป็นต่อยอดอาหารด้วยการรับประทานเคียงกับหลน หรือที่เรียกว่า หน้าตั้ง จนกลายเป็นอาหารขึ้นชื่อของร้านระดับภัตตาคารทีเดียว
ประวัติ
ข้าวตัง มาจากการหุงข้าวด้วยกระทะใบบัวซึ่งมีขนาดใหญ่เพื่อเลี้ยงบ่าวไพร่ในเรือนที่มีอยู่เป็นจำนวนมาก อันเป็นเหตุให้มีข้าวติดก้นกระทะอยู่เป็นจำนวนมาก ยิ่งขุนนางผู้นั้นมีบ่าวไพร่มากเท่าไร ก็จะมีข้าวตังมากเท่านั้น ข้าวที่ติดก้นกระทะนี้จะร่อนออกมาเป็นแผ่น ๆ เรียกว่า "ข้าวตัง" หากปล่อยให้เกรียมในกระทะจะทำให้กรอบ คนสมัยนั้นนึกเสียดายข้าวสุกจนเกรียมนี้ จึงนำมาทำเป็นของกินเล่น  หรือถนอมอาหารไว้เก็บไว้รับประทานได้นาน บ้างก็เอาข้าวสุกที่ติดก้นหม้อ หรือข้าวเย็นที่เหลือใส่กระด้งไปตากแดด เรียกว่า "ข้าวตาก" ก่อนนำไปตัดเป็นแผ่น ๆ ไปทอดให้พองฟู ทำให้มีกลิ่นหอม และกรอบอร่อย ซึ่งแต่เดิมข้าวตังก็ยังรับประทานโดยไม่ปรุงแต่งรสชาติอะไร หลุดออกมาจากก้นกระทะอย่างไรก็รับประทานทั้งอย่างนั้น
ข้าวตังปรากฏอยู่ใน ระเด่นลันได วรรณกรรมไทย แต่งโดยพระมหามนตรี (ทรัพย์) ซึ่งตรงกับรัชสมัยพระบาทสมเด็จพระนั่งเกล้าเจ้าอยู่หัว ความว่า
จากบทร้อยกรองนี้สามารถตีความได้ว่า ข้าวตังเป็นอาหารของคนยาก เพราะทั้งข้าวตังและหนังปลาซึ่งเป็นอาหารของระเด่นลันได พระเอกของเรื่องซึ่งมีฐานะยากจน ก็ต่างเป็นของเหลือที่คนในยุคสมัยนั้นไม่นิยมรับประทานกัน นอกเหนือจากคนยากจนเท่านั้น กระทั่งในระยะหลังจึงมีการดัดแปลงข้าวตั้งเป็นเครื่องเสวยของเจ้านาย รับประทานเคียงกับเครื่องจิ้ม เรียกว่า หน้าตั้ง คืออาหารประเภทหลน ให้รสหวาน เค็ม มัน นิยมรับประทานในยามบ่าย เคียงกับน้ำชา กลายเป็น ข้าวตังหน้าตั้งชาววัง มีกรรมวิธีในการประกอบอาหารที่ปราณีตมากขึ้น โดยปรากฏอาหารชนิดนี้ใน กาพย์เห่ชมเครื่องว่าง พระราชนิพนธ์ในพระบาทสมเด็จพระมงกุฎเกล้าเจ้าอยู่หัว ความว่า
กล่าวกันว่า ใน พ.ศ. 2491 เมื่อคราวพระบาทสมเด็จพระปรเมนทรมหาอานันทมหิดล พระอัฐมรามาธิบดินทรนิวัตประเทศไทย มีพระราชประสงค์จะเสวยข้าวตังหน้าตั้ง ส่วนสมเด็จพระเจ้าบรมวงศ์เธอ กรมพระยาดำรงราชานุภาพ ซึ่งขณะนั้นเสด็จลี้ภัยอยู่เกาะปีนัง ทรงมีลายพระหัตถ์ถึงหม่อมเจ้าอัปภัศราภา เทวกุล พระธิดา ไว้ตอนหนึ่งว่า "...กงสุลเขาได้รับโทรเลขมีรับสั่งมาว่าอยากเสวยข้าวตัง เขาออกลำบากไม่รู้ว่าจะไปหาที่ไหนในปีนังนี้ พ่อคิดจะทำขึ้นที่ซินนามอนฮอล แต่เผอิญไปค้นพบข้าวตังหลานแมวเอามาด้วยลุ้ง ๑ เลยริบเอาข้าวตังหลานแมวลงไปถวาย..."
กัมพูชาก็รับข้าวตังหน้าตั้งนี้ไปด้วย เรียกว่า ณาตัง (ណាតាំង) หรือ บายกรัง ซึ่งทำจากข้าวเหนียวปั้นให้เป็นแผ่นตากแห้ง แล้วนำไปทอดให้มีลักษณะคล้ายข้าวตัง ส่วนเครื่องจิ้มทำจากน้ำตาลโตนด น้ำปลา หมูสับ กุ้งแห้ง และถั่วลิสงบด ผัดรวมกัน แล้วใส่หัวกะทิลงไป
ส่วนประกอบ
ข้าวตังหน้าตั้งมีส่วนประกอบสองอย่าง คือ ข้าวตัง และหน้าตั้ง โดยข้าวตังคือข้าวสุกแต่แห้งติดกระทะเรียกว่า "ข้าวตัง" คนในอดีตนำมาปิ้งไฟให้หอมก็สามารถรับประทานได้เลย บ้างก็เอาข้าวสุกที่เหลือก้นหม้อหรือข้าวเย็นใส่กระด้งไปตากแดดให้แห้ง เรียกว่า "ข้าวตาก" แต่ในชั้นหลังจะนำข้าวตังที่ได้ตัดเป็นรูปทรงต่าง ๆ ทั้งสี่เหลี่ยม วงกลม หรือสามเหลี่ยม เป็นอาทิ ไปทอดให้พองฟู บางที่ก็นำปลายข้าวหอมมะลิไปต้มให้เละ ผสมปลายข้าวเหนียว ไปละเลงบนแผ่นพลาสติก ก่อนไปตัดเป็นรูปทรงต่าง ๆ ไปตากแดดให้แห้ง แล้วนำไปทอดให้พองทั้งสองด้าน โดยให้สีเหลืองกรอบ และสะเด็ดน้ำมัน
ส่วน "หน้าตั้ง" ซึ่งเป็นเครื่องจิ้มนั้นด้วยวิธีการหลน โดยโขลกรากผักชี กระเทียม พริกไทย ผัดกับหัวกะทิให้หอมสามเกลอและกะทิแตกมันพอดี แล้วค่อยใส่เนื้อกุ้ง เนื้อหมู หอมแดงซอย กระเทียมซอย เคี่ยวให้สุก ปรุงรสด้วยน้ำตาลปี๊บ น้ำปลา น้ำมะขามเปียก ใส่ถั่วลิสงคั่ว เคี่ยวจนถั่วนิ่ม ปรุงให้ได้รสเค็มหวาน โรยด้วยผักชีและพริกชี้ฟ้าฝอยเป็นอันเสร็จ บางสูตรก็ใส่เต้าเจี้ยว หรือหลนกับเนื้อสัตว์อื่น ๆ ก็ได้ตามชอบ แล้วราดน้ำมันพริกเผาในตอนท้ายให้สีสันสวยงามเป็นอันเสร็จ
โภชนาการ
ข้าวตังหน้าตังสำหรับบุคคลในกลุ่มที่ต้องการพลังงานวันละ 1,600 กิโลแคลอรี (เด็ก หญิงวัยทำงาน ผู้สูงอายุ) จัดว่าให้ปริมาณพลังงานและไขมันค่อนข้างมาก คือ 1 หน่วยการกินให้พลังงานประมาณ 228 กิโลแคลอรี โดยเป็นพลังงานที่มาจาก ไขมันถึงร้อยละ 61 ของพลังงานทั้งหมด หรือคิดเป็นประมาณร้อยละ 29 ของความต้องการไขมันต่อหนึ่งวัน ขณะบุคคลในกลุ่มที่ต้องการพลังงานวันละ 2,000 กิโลแคลอรี (วัยรุ่นหญิง-ชาย ชายวัยทำงาน) และ 2,400 กิโลแคลอรี (หญิงและชายที่ใช้พลังงานมาก เช่น เกษตรกร ผู้ใช้แรงงาน นักกีฬา) พลังงานที่ได้จากการกินข้าวตังหน้าตั้งไม่จัดว่าสูงสำหรับบุคคลสองกลุ่มนี้
เพลงสรรเสริญสาธารณรัฐดาเกสถาน
เพลงชาติของสาธารณรัฐดาเกสถาน (Государственный гимн Республики Дагестан, Gosudarstvennyj gimn Respubliki Dagestan) หรือที่รู้จักในชื่อ " คำสาบาญ" (Клятва   , Kljatva) เป็นเพลงชาติของประเทศดาเกสถาน แห่งสหพันธรัฐรัสเซีย  ถูกนำมาใช้เมื่อวันที่ 25 กุมภาพันธ์ ค.ศ.2016  คำร้องประพันธ์ โดย Murad Kajlayev และ Rasul Gamzatov  เนื้อเพลงของรัสเซียประพันธ์โดย Nikolay Dorizo  แทนที่เพลง ดาเกสถาน ตืย อูทชีซนา ซเวียเทีย งานดนตรีที่ทำหน้าที่เป็นเพลงชาติตั้งแต่ปี 2003 ถึง 2016
ลีธ
ลีธ (Lìte, Leith) เป็นดิสตริคท์และอดีตบะระห์ ทางตอนเหนือของเมืองเอดินบะระที่ปากแม่น้ำลีธและเป็นเมืองท่าของเอดินบะระห์, สกอตแลนด์ ลีธตั้งอยู่ทางฝั่งใต้ของเฟิร์ธออฟฟอร์ธ
ลัทธิจุลนิยม
ลัทธิจุลนิยม หรือ ลัทธิมินิมัลลิสม์ (ภาษาอังกฤษ: Minimalism) คือขบวนการทางศิลปะและการออกแบบโดยเฉพาะจักษุศิลป์และคีตศิลป์ ที่เริ่มราวหลังสงครามโลกครั้งที่สองในศิลปะตะวันตกโดยเฉพาะจักษุศิลป์ของสหรัฐอเมริกา ราวปลายคริสต์ทศศตวรรษ 1960 และ ต้นคริสต์ทศศตวรรษ 1970 งานลัทธิจุลนิยมจะเป็นงานที่ปอกรายละเอียดจนเหลือแต่แก่น ซึ่งมีผลต่องานศิลปะหลายแขนงรวมทั้งจิตรกรรม, ประติมากรรม และคีตกรรม ศิลปินผู้มีบทบาทในขบวนการนี้ก็ได้แก่ โดนัลด์ จัดด์ (Donald Judd), คาร์ล อันเดร (Carl Andre) และ ริชาร์ด เซร์รา (Richard Serra) ลัทธิจุลนิยมเป็นความคิดรากฐานของการลดลง (reductive aspect) ของลัทธิสมัยใหม่ (Modernism) บางครั้งจึงตีความหมายว่าเป็นปฏิกิริยาตอบโต้ ลัทธิสำแดงพลังอารมณ์แนวนามธรรม (Abstract Expressionism) และเป็นสะพานเชื่อมไปยังแนวคิดหลังยุคนวนิยม (Postmodernism)
คำว่า “ลัทธิจุลนิยม” ครอบคลุมไปถึงขบวนการเปลี่ยนแปลงทางดนตรีซึ่งจะใช้การเล่นซ้ำและขยายจากแกนเช่นงานของ สตีฟ ไรค์ (Steve Reich), จอห์น แอดัมส์ (John Adams), ฟิลลิป กลาส (Philip Glass) และ เทอร์รี ไรลีย์ (Terry Riley)
ตัวอย่างงาน
หมายเหตุ: งานจิตรกรรมหรือประติมากรรมส่วนใหญ่ในหัวข้อนี้เป็นงานที่ยังสงวนลิขสิทธิ์จึงไม่สามารถนำมาแสดงให้ดูในบทความนี้ได้ แต่ถ้าจะดูภาพงานเขียนลักษณะนี้ก็ลิงก์ไปยังรูปได้ตรงหลังชื่อรูป
ไอ้หนูหมัดเต็มร้อย
ไอ้หนูหมัดเต็มร้อย เป็นการ์ตูนญี่ปุ่น วาดโดย เท็ตสึ คึสึโมโต้ ตีพิมพ์ในประเทศญี่ปุ่นโดยสำนักพิมพ์อาคิตะพับลิชชิ่ง ตีพิมพ์ในประเทศไทยโดยสำนักพิมพ์วิบูลย์กิจ
โครงเรื่อง
อิโซโนะ มังเท็น เด็กม.ปลายตัวเล็ก ผู้ซึ่งถูกรังแกอยู่เป็นประจำ ถูกยุโดยเพื่อนสมัยเด็กให้ไปหัดชกมวย หลังจากที่ไปหัดได้ซักพัก นารูชิมะ ฮิโรโตะ นักมวยฝีมือดีของค่าย และ อาซาบะ เทรนเนอร์ ก็ได้เห็นอาวุธที่พระเจ้าประทานมาให้ที่เรียกว่า หมัดคม
ตับอักเสบไม่ทราบสาเหตุในเด็ก พ.ศ. 2565
อาการ
ผู้ป่วยเด็กที่มีตับอักเสบรุนแรงไม่ทราบสาเหตุมีอาการทางระบบย่อยอาหาร คือ คลื่นไส้ อาเจียน และถ่ายเหลว
สาเหตุ
สาเหตุของภาวะนี้ยังอยู่ระหว่างการสอบสวนโรค โดย director of clinical and emerging infection ของอังกฤษได้ให้สัมภาษณ์ไว้เมื่อ 25 เมษายน ว่า การพบผู้ป่วยเด็กมีตับอักเสบเฉียบพลันเพิ่มขึ้นจากปกตินี้ มีความเชื่อมโยงกับการติดเชื้ออะดีโนไวรัส
วอลต์ดิสนีย์พิกเชอส์
วอลต์ดิสนีย์พิกเชอส์ (Walt Disney Pictures) เป็นบริษัททำภาพยนตร์ชั้นนำ ที่ก่อตั้งขึ้นใน ค.ศ. 1983 ซึ่งก่อนหน้านี้ภาพยนตร์ดิสนีย์ตั้งแต่ปี ค.ศ. 1954 ออกภายใต้ชื่อบริษัทแม่ จากนั้นเปลี่ยนชื่อมาเป็น วอลต์ดิสนีย์โพรดักชันส์ ส่วนอีกบริษัทคือ ทัชสโตนพิกเจอส์ ก่อตั้งขึ้นในปี ค.ศ. 1984 ที่ผลิตภาพยนตร์ที่มีเนื้อหาโตขึ้นมากกว่าของดิสนีย์ เกินกว่าที่จะใช้ชื่อดิสนีย์นี้อย่างเป็นทางการ
วอลต์ดิสนีย์พิกเชอส์แอนด์เทเลวิชัน เป็นบริษัทในเครือวอลต์ดิสนีย์สตูดิโอเอนเตอร์เทนเมนต์ และผลิตภาพยนตร์ไลฟ์แอ็กชันเป็นส่วนใหญ่ ภายใต้บริษัท วอลต์ดิสนีย์โมชันพิกเจอส์กรุป ที่ผลิตภายนตร์ภายใต้บริษัทวอลต์ดิสนีย์พิกเจอส์และทัชสโตนพิกเจอส์ ส่วนหุ้นส่วนการค้าที่ประสบความสำเร็จในธุรกิจในปีหลัง ๆ อย่างเช่น เกรตโอกส์, คาราวานพิกเจอส์, เจอร์รี บรัคไฮเมอร์, มาร์เวลคอมิกส์, อิมเมจมูฟเวอส์ดิจิตอล, สปายกลาสเอนเตอร์เทนเมนต์, วอลเดนมีเดีย, แมนดีวิลฟิล์มส และกันน์ฟิล์ม
ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอ, พิกซาร์, อิมเมจมูฟเวอส์ดิจิตอล และดิสนีย์ตูนสตูดิโอ จะออกภายใต้ชื่อ วอลต์ดิสนีย์พิกเจอส์ ภายใต้ชื่อของดิสนีย์ ยกเว้น Who Framed Roger Rabbit และ The Nightmare Before Christmas ที่ออกภายใต้ทัชสโตนในเครือดิสนีย์
ไลต์นิง
ไลต์นิง (lightning) อาจหมายถึง
พราวตา ดาราเรือง
พราวตา ดาราเรือง นักร้องหญิงที่ประสบความสำเร็จสูงสุดจากเพลง "ตราบาป" ผลงานของ ป.ชื่นประโยชน์ ตามด้วยเพลง "อ่าวอาวรณ์" ผลงานของทวีพงษ์ มณีนิล นอกจากนี้ยังถูกรับเชิญร่วมเล่นละครเวที และร้องเพลงให้กับสถาบันต่าง ๆ อีกมากมาย ปัจจุบันยังร้องเพลงอยู่ที่ร้านอาหารไทยแห่งหนึ่งในสหรัฐอเมริกากับไฉไล ไชยทา ซึ่งเป็นเพื่อนสนิทในวงการ
ปัจจุบันพราวตา ดาราเรือง ใช้ชีวิตส่วนมากในประเทศสหรัฐอเมริกา แต่ยังคงเดินทางมาประเทศไทยอยู่เนือง ๆ
โอรีโอ
โอรีโอ (Oreo) เป็นคุกกี้แซนด์วิชที่ประกอบด้วยคุกกี้ช็อกโกแลต 2 ชั้นและมีครีมวานิลลารสหวานอยู่ระหว่างกลาง ผลิตภัณฑ์ที่ขายอยู่ในสหรัฐในปัจจุบันผลิตโดยบริษัทย่อยชื่อนาบิสโก จากบริษัทโมนดาลีซ อินเตอร์เนชันแนล โอรีโอกลายเป็นคุกกี้ที่ขายดีที่สุดในสหรัฐตั้งแต่เปิดตัวครั้งแรกในปี พ.ศ. 2455
โจวานา เปรโควิช
โจวานา เปรโควิช (Јована Прековић; ; 20 มกราคม ค.ศ. 1996 – ) เป็นนักกีฬาคาราเต้ชาวเซอร์เบีย ที่แข่งในรายการคูมิเตะรุ่นน้ำหนัก 61 กก. (ค.ศ. 2018 และ 2021) และแชมป์โอลิมปิก ค.ศ. 2020 ในการปรากฏตัวเดี่ยวของคาราเต้ในรายการการแข่งกีฬาโอลิมปิก
กติกาสัญญาไม่รุกรานกันระหว่างอังกฤษ–ไทย
กติกาสัญญาไม่รุกรานกันระหว่างอังกฤษ–ไทย (Anglo-Thai Non-Aggression Pact) เป็นสนธิสัญญาระหว่างอังกฤษกับไทย ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 12 มิถุนายน พ.ศ. 2483
มีการแลกเปลี่ยนสัตยาบันสารกัน ณ กรุงเทพฯ ในวันที่ 31 สิงหาคม พ.ศ. 2483 และสนธิสัญญามีผลบังคับใช้ในวันเดียวกัน มันถูกกำหนดให้ยังคงใช้บังคับเป็นเวลาห้าปี เว้นแต่จะขยายออกไป สนธิสัญญานี้ได้รับการจดทะเบียนในสนธิสัญญาสันนิบาตชาติเมื่อวันที่ 6 มิถุนายน พ.ศ. 2484
สนธิสัญญานี้ได้สิ้นสุดลง เมื่อประเทศไทยได้ประกาศสงครามกับสหราชอาณาจักร ในวันที่ 25 มกราคม พ.ศ. 2485
E (แก้ความกำกวม)
E หรือ อี สามารถหมายถึง
คาร์ล ฟิลลิพ เจ้าชายแห่งชวาร์ทเซินแบร์ค
คาร์ล ฟิลลิพ เฟือสท์แห่งชวาร์ทเซินแบร์ค (Karl Philipp, Fürst zu Schwarzenberg; 18 เมษายน ค.ศ. 1771 – 15 ตุลาคม ค.ศ. 1820) เป็นจอมพลแห่งราชวงศ์ฮาพส์บวร์คในช่วงสงครามนโปเลียน โดยเข้าสังกัดทหารม้า
ประวัติ
เขาเข้ารับราชการในสังกัดทหารม้าในปี ค.ศ. 1788 ปีต่อมาเขาได้อยู่ในสังกัดนายพลฟรันทซ์ โมริทซ์ ฟ็อน ลาซี และนายพลแอ็นสท์ กีเดอ็อน ฟ็อน เลาด็อน เพื่อต่อสู้กับทหารเติร์ก
ค.ศ. 1805 เขาได้เป็นผู้บัญชาการทหารประจำกองพลของนายพลคาร์ล มัค ฟ็อน ไลเบอริช ตอนที่เมืองอุล์มถูกปิดล้อมโดยกองทัพของนโปเลียน เขาเป็นหนึ่งในกลุ่มทหารม้าใต้สังกัดของอาร์ชดยุคเฟอร์ดินานด์แห่งออสเตรีย-เอสเตซึ่งตัดเส้นทางการเดินทัพของศัตรู
ค.ศ. 1806-1809 เขารับตำแหน่งเป็นเอกอัครราชทูตออสเตรียประจำรัสเซีย แต่ว่ารับตำแหน่งได้ไม่นานก็ต้องรีบกลับบ้านเกิดเพื่อทำศึกในวากรัม แต่ฝ่ายออสเตรียพ่ายแพ้ จึงทำให้ต้องประสานมิตรกับฝรั่งเศสและทำให้นโปเลียนได้สมรสกับองค์หญิงมารี หลุยส์
ค.ศ. 1812 นโปเลียนได้ขอร้องให้เจ้าชายคาร์ลไปช่วยทำการบุกรัสเซีย
ค.ศ. 1813 เมื่อฝรั่งเศสพ่ายแพ้จากการบุกรัสเซีย ทำให้เกิดสงครามสหสัมพันธมิตรครั้งที่หกขึ้นมา และคาร์ล ฟิลลิพได้บัญชาการรบในยุทธการที่ไลพ์ซิชกับยุทธการที่ปารีส และมีบทบาทในสมัยร้อยวันและออกรบในยุทธการวอเตอร์ลู
ชีวิตแต่งงาน
คาร์ล ฟิลลิพ สมรสกับมารีอา อันนา ฟ็อน โฮเอินเฟ็ลท์ มีบุตรด้วยกัน 3 คน คือ
หลานชาย คือ
เอ็กไซล์ (เพลง)
เพลงบรรยายเรื่องราวในจินตนาการของคู่รักที่ห่างเหินกัน โดยมีบทสนทนาที่ไม่ได้พูด "เอ็กไซล์" เป็นแนวเพลงมินิมอล บัลลาดอินดีโฟล์ก มีองค์ประกอบกอสเปล ออร์เคสตรา และแชมเบอร์ป็อป ผสมผสานเสียงร้องที่ไพเราะของสวิฟต์ และเสียงบาริโทนที่ลุ่มลึกของเวอร์นอนเข้าด้วยกัน เป็นเพลงคู่ที่ขับร้องด้วยอารมณ์เศร้า โดยมีการเล่นเปียโนที่พลิ้วไหว เครื่องสายที่หมุนวน และเสียงประสานที่พุ่งทะยาน เมื่อเปิดตัว "เอ็กไซล์" ได้รับเสียงวิพากษ์วิจารณ์อย่างกว้างขวาง โดยเน้นไปที่การเข้ากันของเสียงร้องของทั้งคู่ เนื้อเพลงที่เจ็บปวด เครื่องดนตรีที่เข้มข้น และบรรยากาศที่เยือกเย็น นักวิจารณ์เพลงเลือกให้เป็นเพลงที่โดดเด่นในอัลบั้มโฟล์กลอร์ และยกให้เป็นหนึ่งในผลงานการทำงานร่วมกันที่ดีที่สุดของสวิฟต์ เมื่อเปรียบเทียบกับซิงเกิล "เซฟแอนด์ซาวด์" ของปี ค.ศ. 2012 สื่อพิมพ์หลายฉบับระบุว่า "เอ็กไซล์" เป็นหนึ่งในเพลงที่ดีที่สุดของปี ค.ศ. 2020
ในด้านเชิงพาณิชย์ "เอ็กไซล์" มีตำแหน่งชาร์ตสูงสุดในหลายประเทศ เปิดตัวที่อันดับหกในบิลบอร์ดฮอต 100 ทำให้เป็นเพลงฮิตติดท็อป 10 อันดับที่ 28 ของสวิฟต์ และเปิดตัวใน 10 อันดับแรกที่สิบแปดในสหรัฐอเมริกา ที่อื่น ๆ ติดอยู่ในห้าอันดับแรกในออสเตรเลีย ไอร์แลนด์ และนิวซีแลนด์ สิบอันดับแรกในแคนาดา มาเลเซีย สิงคโปร์ และสหราชอาณาจักร 20 อันดับแรกในเอสโตเนีย อิสราเอล และสกอตแลนด์; และ 40 อันดับแรกในเบลเยียม โปรตุเกส และสวีเดน เพลงนี้ยังกลายเป็นเพลงที่มีชาร์ตสูงสุดของบอนอีแวร์ และเป็นเพลงที่ติดสิบอันดับเพลงแรกในชาร์ตทุกประเทศอีกด้วย "เอ็กไซล์" ได้รับการเสนอชื่อเข้าชิงรางวัลขับร้องเพลงป็อปคู่/กลุ่มยอดเยี่ยมในงานประกาศผลรางวัลแกรมมีประจำปี ครั้งที่ 63
นิวส์ไทป์
นิวส์ไทป์ (ニュータイプ (Nyūtaipu)) เป็นนิตยสารรายเดือนจากประเทศญี่ปุ่น โดยเนื้อหาส่วนใหญ่ของนิตยสารจะเกี่ยวกับ อนิเมะ และ มังงะ (รวมถึง ภาพยนตร์แนวโทะกุซะสึ, ไซไฟของญี่ปุ่น และ วิดีโอเกม) โดยได้ถูกตีพิมพ์ครั้งแรกโดยสำนักพิมพ์คะโดะกะวะ ในวันที่ 8 มีนาคม 1985 โดยนอกจากนี้นิตยสารยังตีพิมพ์ในในชื่อ นิวส์ไทป์โคเรีย สำหรับภาษาเกาหลี และ นิวส์ไทป์ยูเอสเอ สำหรับรูปแบบภาษาอังกฤษ โดยได้ตีพิมพ์ใน อเมริกาเหนือ ช่วงระหว่างปี 2002 จนถึงปี 2008
แขนงดาวยักษ์เชิงเส้นกำกับ
จากการสังเกตการณ์ ดาวฤกษ์ชนิดแขนงดาวยักษ์เชิงเส้นกำกับ (AGB) จะปรากฏในลักษณะดาวยักษ์แดง โครงสร้างภายในของมันประกอบด้วยแกนกลางอันเฉื่อยชาของคาร์บอนและออกซิเจน เปลือกเป็นฮีเลียมที่กำลังทำปฏิกิริยาฟิวชันเพื่อสร้างคาร์บอน (เรียกว่า การเผาตัวของฮีเลียม) เหลืออีกชั้นเป็นไฮโดรเจนที่กำลังทำปฏิกิริยาฟิวชันเพื่อสร้างฮีเลียม (เรียกว่า การเผาตัวของไฮโดรเจน) และมีเปลือกขนาดใหญ่ที่ประกอบด้วยสารประกอบคล้ายคลึงกับดาวฤกษ์ธรรมดาทั่วไป
ช่วงเวลาของ AGB แบ่งออกเป็น 2 ระยะ คือ AGB ระยะต้น (E-AGB) กับระยะ thermally pulsing AGB (TP-AGB) ในระหว่างระยะ E-AGB แหล่งกำเนิดพลังงานหลักมาจากฟิวชันของฮีเลียมในชั้นเปลือกดาวรอบแกนกลางที่มีคาร์บอนกับออกซิเจนเป็นส่วนใหญ่ ระหว่างระยะนี้ ดาวฤกษ์จะขยายตัวออกไปมากจนกลายเป็นดาวยักษ์แดงอีกครั้งหนึ่ง รัศมีของดาวฤกษ์อาจใหญ่มากถึงหนึ่งหน่วยดาราศาสตร์ หลังจากที่ชั้นเปลือกฮีเลียมใช้เชื้อเพลิงไปจนหมด ก็จะเริ่มเข้าสู่ระยะ TP-AGB ในระยะนี้ ดาวฤกษ์จะใช้พลังงานจากฟิวชั่นของไฮโดรเจนในชั้นเปลือกบางๆ ซึ่งห่อหุ้มชั้นเหลือฮีเลียมที่หมดพลังงานไปแล้ว อย่างไรก็ดี เมื่อเวลาผ่านไป 10,000 ถึง 100,000 ปี ชั้นเปลือกฮีเลียมอาจจุดติดขึ้นมาอีก ส่วนชั้นเปลือกไฮโดรเจนก็ดับไป กระบวนการนี้เรียกว่า helium shell flash หรือ "thermal pulse" นั่นเอง
โดยทั่วไป ดาวฤกษ์ชนิด AGB จะเป็นดาวแปรแสงคาบยาว และต้องสูญเสียมวลจำนวนมหาศาลไปในรูปของลมดาวฤกษ์ ดาวฤกษ์อาจสูญเสียมวลถึง 50-70% ไปในระหว่างระยะ AGB นี้
จำนวนปิโซ-วิชยรฆวัน
จำนวนปิโซ-วิชยรฆวัน หรือ จำนวนปิโซ (Pisot-Vijayaraghavan number) ในทางคณิตศาสตร์ เป็นจำนวนพีชคณิตที่มีค่ามากกว่า 1 แต่สังยุคทุกตัวมีค่าสัมบูรณ์น้อยกว่า 1
ตัวอย่างเช่น ถ้า α เป็นจำนวนอตรรกยะดีกรีสอง จะมีสังยุคเพียวตัวเดียว คือ α' ซึ่งเกิดจากการเปลี่ยนเครื่องหมายของรากใน α จาก เป็น
ซึ่งเงื่อนไขการเป็นจำนวนปิโซ-วิชยรฆวันคือ \alpha > 1 และ
เราพบว่า อัตราส่วนทอง φ สอดคล้องกับเงื่อนไขดังกล่าว เนื่องจาก
และ
ผลบวกของกำลังของจำนวนปิโซ-วิชยรฆวัน และกำลังของสังยุคจะมีค่าเป็นจำนวนเต็ม ดังนั้น เราจึงสามารถสร้างจำนวนเกือบเต็มขึ้นจากกำลังสูง ๆ ของจำนวนปิโซ-วิชยรฆวันได้
จำนวนที่มีค่าน้อยที่สุดคือรากที่เป็นจำนวนจริงของพหุนาม x^3-x-1 หรือมีค่าประมาณ 1.324718 ซึ่งรู้จักกันในชื่อ จำนวนพลาสติก
รายชื่อจำนวนปิโซ-วิชยรฆวัน
จำนวนปิโซ-วิชยรฆวัน ที่มีค่าน้อยกว่าอัตราส่วนทอง มีทั้งหมด 38 จำนวน ดังนี้
ฆวน เปรอน
ฆวน โดมิงโก เปรอน (Juan Domingo Perón) เป็นนายทหารยศพลโทและนักการเมืองชาวอาร์เจนตินา หลังทำงานในหลายตำแหน่งของรัฐ ซึ่งรวมรัฐมนตรีว่าการกระทรวงแรงงานและรองประธานาธิบดี เขาได้รับเลือกตั้งเป็นประธานาธิบดีอาร์เจนตินาสามสมัย ดำรงตำแหน่งระหว่างเดือนมิถุนายน ค.ศ. 1946 ถึงกันยายน ค.ศ. 1955 เมื่อเขาถูกโค่นในการรัฐประหาร และตั้งแต่เดือนตุลาคม ค.ศ. 1973 จนถึงแก่อสัญกรรมในเดือนกรกฎาคม ค.ศ. 1974